Ǧwaz n lubyan tacebḥant, ad d-tessirdeḍ lxeḍra-a lebṣel, ṭumaṭic, zrudiyya d lbaṭaṭa, ad tttesqecreḍ. Lebṣel d ṭumaṭic ad ten-taṛṛapiḍ, zrudiyya ad tt-tgezmeḍ d timdewwert akked lbaṭaṭa ad tili d talemmast kan deg unegzum. Ad d-tedmeḍ akasṛun ad as-tarreḍ lebṣel, ṭumaṭic, zrudiyya, zzit ṣangu, lmelḥ, ifelfel aberkan d ṭumaṭic n tbewwaḍt. Ad ten-teǧǧeḍ ad qlun akken, imir ad tneṣfeḍ akasṛun-nni s waman yeḥman akken ad kemlen tiwwin. Si tama niḍen, ad teslileḍ lubyan-nni tacebḥant yuɣ lḥal dayen teslexseḍ-tt, ad tt-terreḍ ad terkem deg waman ad sεun ciṭuḥ n zzit ṣangu d lmelḥ. Mi dayen terkem lubyan-nni, ad tt-terreḍ ɣer lmarqa, ad astestebεeḍ lbaṭaṭa-nni. Ad tt-teǧǧeḍ ad teww. Leεdes diɣ sewwayen-t kifkif am lubyan tacebḥant d acu kan xedmen-as ticcart. Llant tid isen-irennun ǧunbu akken ad sεun lbenna n uksum zaεma, maεna nekk ur t-sexdameɣ ara ur t-ḥemleɣ ara, ma yufa-iyi-d lḥal sεiɣ tassemt rennuɣ-asen-tt negh ma ulac dayen.